CELEX: 32014D0873
Language: ro
Date: 2014-12-03 00:00:00
Title: 2014/873/UE: Decizia de punere în aplicare a Comisiei din 3 decembrie 2014 de abrogare a Deciziei 2002/249/CE privind unele măsuri de protecție în ceea ce privește anumite produse pescărești și de acvacultură destinate consumului uman și importate din Myanmar/Birmania [notificată cu numărul C(2014) 9057]  Text cu relevanță pentru SEE

5.12.2014   
            
            
               RO
            
            
               Jurnalul Oficial al Uniunii Europene
            
            
               L 349/61
            
         DECIZIA DE PUNERE ÎN APLICARE A COMISIEI
   din 3 decembrie 2014
   de abrogare a Deciziei 2002/249/CE privind unele măsuri de protecție în ceea ce privește anumite produse pescărești și de acvacultură destinate consumului uman și importate din Myanmar/Birmania
   
      
         [notificată cu numărul C(2014) 9057]
      
   
   (Text cu relevanță pentru SEE)
   
      (2014/873/UE)
   
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Regulamentul (CE) nr. 178/2002 al Parlamentului European și al Consiliului din 28 ianuarie 2002 de stabilire a principiilor și a cerințelor generale ale legislației alimentare, de instituire a Autorității Europene pentru Siguranța Alimentară și de stabilire a procedurilor în domeniul siguranței produselor alimentare (1), în special articolul 53 alineatul (1),
   având în vedere Directiva 97/78/CE a Consiliului din 18 decembrie 1997 de stabilire a principiilor de bază ale organizării controalelor veterinare pentru produsele provenind din țări terțe introduse în Comunitate (2), în special articolul 22 alineatul (1),
   întrucât:
   
               (1)
            
            
               Decizia 2002/249/CE a Comisiei (3) introduce anumite măsuri de protecție cu privire la anumite produse pescărești și de acvacultură destinate consumului uman și importate din Myanmar/Birmania și precizează testele care trebuie efectuate de către statele membre pentru creveți.
            
         
               (2)
            
            
               Decizia 2002/249/CE prevede că respectiva decizie trebuie să fie revizuită în funcție de garanțiile prezentate de autoritățile competente din Myanmar/Birmania și de rezultatele testelor efectuate de statele membre.
            
         
               (3)
            
            
               Nu este autorizat importul de produse de acvacultură din Myanmar/Birmania în UE.
            
         
               (4)
            
            
               Toate utilizările substanțelor cloramfenicol și nitrofurani în produse pescărești și de acvacultură sunt interzise în Myanmar/Birmania începând cu 16 noiembrie 2011 prin Directiva 6/2011 din Birmania.
            
         
               (5)
            
            
               Autoritățile competente din Myanmar/Birmania au efectuat teste de monitorizare privind produsele pescărești de la intrarea în vigoare a interdicției, ale căror rezultate au fost negative pentru depistarea prezenței substanțelor cloramfenicol și nitrofurani.
            
         
               (6)
            
            
               Niciun test efectuat de statele membre din iunie 2009, astfel cum se menționează la articolul 2 din Decizia 2002/249/CE, în ceea ce privește creveții importați din Myanmar/Birmania nu a avut un rezultat nesatisfăcător. Prin urmare, nu mai este necesară testarea fiecărui transport, în special în vederea detectării prezenței de cloramfenicol.
            
         
               (7)
            
            
               Prin urmare, Decizia 2002/249/CE ar trebui abrogată în consecință.
            
         
               (8)
            
            
               Măsurile prevăzute în prezenta decizie sunt conforme cu avizul Comitetului permanent pentru lanțul alimentar și sănătatea animală,
            
         ADOPTĂ PREZENTA DECIZIE:
   Articolul 1
   Decizia 2002/249/CE se abrogă.
   Articolul 2
   Prezenta decizie se adresează statelor membre.
   
      Adoptată la Bruxelles, 3 decembrie 2014.
      
         
            Pentru Comisie
         
         Vytenis ANDRIUKAITIS
         
            Membru al Comisiei
         
      
   
   
      (1)  JO L 31, 1.2.2002, p. 1.
   
      (2)  JO L 24, 30.1.1998, p. 9.
   
      (3)  Decizia 2002/249/CE a Comisiei din 27 martie 2002 privind unele măsuri de protecție în ceea ce privește anumite produse pescărești și de acvacultură destinate consumului uman și importate din Myanmar (JO L 84, 28.3.2002, p. 73).